Aalborgs Stifts Adresseavis, 1825-08-17
Man veed at der for nærværende Tid graves en nye Vei under Themsen; dette overordentlige Foretagende gjør en stor Opsigt i London; Stadens Jndvaanere og fremmede Reisende vandre dagligen dertil for at tage denne Underbygning i Øiesyn og lade sig af Entrepreneuren, den Franske Jngenieur Hr. Brunel, forklare den sindrige Fremgangsmaade derved. Denne underjordigske Forbindelse imellem Londons østlige og vestlige Forstæder kommer til at bestaae af to hvelvede Passager, som gaae ved Siden af hinanden. De, som komme fra Nordsiden passere den ene, og de, som komme fra Sydsiden den anden. Veien blive chauserede efter den Macadamske Methode og aparte Fortouge blive anlagte for Fodgjængere. Jmellem begge disse Passager bliver opført en stor Muur, som bliver afbrudt af talrige Buer og i disse Buer bliver Gasoplysning anbragt. To Baner af en jevn Skraaning, og anlagte som en Vindeltrappe, føre til Indgangen af disse underjordiske Veie. Floden Leie bliver undersøgt paa det omhyggeligste ved mange og dybe Boringer for at udforske Grundens Beskaffenhed, heldigviis har Man overalt i Grunden, fundet en fast Blaaleer. Hr. Brunel har selv inventeret det Maskinerie, som bruges ved Udgravningen; han har opfundet et Jernskjold af 1860 Centners Vægt for at beskytte Arbeiderne og Værket selv; og har erholdt et Patent paa denne Opfindelse. Dette uhyre Skjold: eller denne tre Stokværk høie Jernstellage, rykker dagligen saa langt frem, som Arbeidsfolkene rykke frem med deres Udgravning. Muurfolkene følge ufortøvet efter dem for at befæste Hvelvingen ved et stærkt Muurværk, saa at Jordmassen, bliver uafladeligen understøttet enten ved Jernskjoldet, eller ved et med Flid sammensat og cementeret Muurværk. Hele Passagen bliver 35 Fod bred og 20 høi; men naar Mellemmuren fradrages saa bliver enhver af Veiene tilligemed Fortougene 14 Fod bred. Hele Passagens Længde bliver omtrent 1300 Fod. Dersom ingen uforudseete Hindringer møde, saa vil hele Arbeidet blive fuldendt i 3 Aar. Vilde Man paa det Sted, hvor denne underjordiske Vei graves, have bygget en Broe over Floden, saa maatte den have været saa høi, at Skibene kunde have seilet under den; Man havde det ifinde, men Man opgav denne Plan formedelst de uhyre Omkostninger, som den vilde foraarsage; det Foretagende, som nu bliver sat i Værk vil komme til at koste langt mindre; Overslaget beløber sig ikke til høiere end til 160000 Pd. Sterling. Man har længe i høi Grad ønsket en Communication paa det Sted imellem begge Sider af Floden, og de tilstødende Grevskaber Middelser, Esser, Kent og Surrey ville have en stor Fordeel deraf. Jordlaget imellem Flodens Bund og den øverste Deel af Huulveien bliver noget over 15 Fod tyk, og Muurværket, som skal understøtte det bliver opført med den største Omhyggelighed. Dette Foretagende er imidlertid ikke det første Forsøg paa at aabne en Communication under Themsen. For nogle Aar siden gjorde Man Forsøg derpaa ved Gravesand; men det mislykkedes og allerede i Aaret 1669 gjorde Man et frugtesløst Forsøg dermed ved Rothehithe; men Man haaber, at Forsøget vil denne Gang lykkes ved det Jernskjold Hr. Brunel har opfundet og ved det at Man lader Udgravningen og Muurværkets Opførselse følge umiddelbart efter hinanden (der skal imidlertid lidt Mod til at passere en Vei, hvorved Man har sen heel Flod med de paa den seilende Skibe over sit Hoved.